# Opis predmetu zákazky

Špecifikácia činností, tvoriacich predmet zákazky:

(Poznámka: Ak sa niekde v nasledovnom texte Opisu predmetu zákazky uvádzajú prílohy, myslia sa tým prílohy ku tomuto opisu predmetu zákazky a sú uvedené ako osobitný dokument. Prílohy ku súťažným podkladom sú uvedené v tomto dokumente).

**Predmet zákazky**

Predmetom verejného obstarávania je v súlade s § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) zákazka na uskutočnenie stavebných prác.

Predmetom zákazky je dodanie, inštalácia a uvedenie do prevádzky vybavenia kuchyne - technologických gastrozariadení do priestoru existujúcej prevádzky ZŠ s MŠ Sibírska v Bratislave v zmysle zadania. Priestor označený ako „Kuchyňa“, je vyznačený v pôdoryse ako súčasť celkovej modernizácie existujúceho objektu školskej kuchyne s jedálňou, ktorý sa nachádza v areáli základnej školy. Priestory kuchynskej prevádzky sa nachádzajú v samostatne stojacom objekte na zvýšenom prízemí. Pod kuchyňou a výdajňou je objekt podpivničený, umiestnené je tu zázemie kuchyne. V kuchyni je vybavenie len čiastočne nové, zvyšok sa bude nahrádzať. V priestoroch kuchyne, výdajne a časti suterénu je plánovaná stavebná rekonštrukcia, ktorá bude prebiehať súbežne. V rámci nej je potrebné zrealizovať nové pripojenia podľa dispozičného rozloženia nových gastrozariadení k plynu, elektrine, vode a odpadu. Je nutné s dodávateľom stavebnej časti zosúladiť dodanie gastrozariadení, zladiť harmonogram prác a poskytnúť súčinnosť pre správne určenie napojenia technológií na rozvody. Teplonosné médium je elektrická energia a plyn.

Pri výbere jednotlivých prvkov zariadenia je nutné presné zameranie priestorov. Požadujeme zamerať v spolupráci s objednávateľom a dodávateľom stavby priestory, do ktorých sa budú prvky umiestňovať, nakoľko v priloženej projektovej dokumentácii môžu byť rozmerové odchýlky od stavu po realizácii.. V rámci celkového projektu je vedené vybavenie kuchyne ako stavebný objekt **SO 5**, v TS **M 1.3**. Vybavenie kuchyne bude zrealizované zmysle priloženej **projektovej dokumentácie, v zmysle kúpnej zmluvy** a **zadania.**

Do cenovej ponuky je potrebné zahrnúť všetky náklady spojené s dodaním a inštaláciou. Pokiaľ sú v špecifikácii pomenovaní konkrétni výrobcovia produktov pripúšťame a akceptujeme ekvivalenty iného výrobcu, výrobného postupu, značky v rovnakej alebo vyššej kvalite.

Miestom dodania je Základná škola s materskou školou, Sibírska 39, Bratislava.

Zákazka bude financovaná z vlastných zdrojov objednávateľa.

**Podrobná technická špecifikácia:**

Podrobný opis je uvedený v návrhu Kúpnej zmluvy (ďalej ako „Zmluva“), ktorá tvorí prílohu č. 3 týchto súťažných podkladov.

Bližšia špecifikácia opisu predmetu zákazky:

Podrobné vymedzenie predmetu zákazky tvorí samostatnú časť súťažných podkladov výkaz/výmer spracovaný verejným obstarávateľom.

Nasledovné dokumenty tvoria neoddeliteľnú súčasť časti Opisu predmetu zákazky týchto súťažných podkladov a majú poradie záväznosti uvedené v zostupnom poradí:

1. Časť Opis predmetu zákazky
2. Prípadné vysvetlenia podľa zákona o verejnom obstarávaní
3. Rozpočet (výkaz výmer)

**Prílohy** **časti Opisu predmetu zákazky:**

Príloha č. 1 Rozpočet (výkaz výmer)\_ZŠ Sibírska - Kuchyňa-vybavenie (bude tvoriť prílohu č. 1 Zmluvy)

Príloha č. 2 Projektová dokumentácia

**Všeobecné ustanovenia**

Každá ponuka na uskutočnenie zákazky musí spĺňať všetky požadované funkčné charakteristiky a technické parametre podľa tejto časti Opis predmetu zákazky týchto súťažných podkladov, podľa tejto časti Opisu predmetu zákazky, a podľa rozpočtu - Výkaz výmer. Technické riešenie uchádzača musí zodpovedať svojimi parametrami technickej špecifikácii, výkonnostným, dizajnovým a funkčným požiadavkám obstarávateľskej organizácie uvedenými v tejto časti Opisu predmetu zákazky a jej prílohách (rozpočet - Výkaz výmer, prípadne vysvetlenia).

Zákazka je v celom rozsahu opísaná tak, aby bola presne a zrozumiteľne špecifikovaná. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, obstarávateľská organizácia umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať rovnaké alebo lepšie úžitkové, prevádzkové a funkčné charakteristiky, ako pôvodný výrobok alebo technické riešenie. T. z. že pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite podľa príslušných platných technických noriem.

Pre účely tohto verejného obstarávania sú ekvivalentnými výrobkami a technickými riešeniami také výrobky a technické riešenia, ktoré spĺňajú úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú výrobky určené.

Uchádzač je povinný ekvivalentný výrobok a technické riešenie predložiť zdokumentovateľným spôsobom tak, aby obstarávateľská organizácia mohla vyhodnotiť ponuku z pohľadu splnenia požiadaviek na predmet zákazky.

PODMIENKY TÝKAJÚCE SA ZÁKAZKY:

Verejný obstarávateľ si vyhradzuje právo neprijať ponuku, ktorá prekročí finančný limit zákazky, t.j. **predpokladanú hodnotu zákazky, uvedenú vo výzve na predkladanie ponúk.**

Podmienky vykonania zákazky sú uvedené v návrhu Zmluvy o dielo, ktorá tvorí prílohu č. 3 týchto súťažných podkladov.